Diari Oficial de la Generalitat Valenciana


Sumari del DOGV 8759, del 11-03-2020 (2020/2030)

RESOLUCIÓ d'11 de desembre de 2019, de la Subdirecció General de Relacions Laborals, per la qual es disposa el registre i publicació de l'Acord de la Comissió Paritària del Conveni Col·lectiu Interprovincial d'FGV.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2030


Data del document
:   11-12-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Ferrocarrils de la Generalitat Valenciana
    * empresa pública
    * conveni col·lectiu

RESOLUCIÓ d'11 de desembre de 2019, de la Subdirecció General de Relacions Laborals, per la qual es disposa el registre i publicació de l'Acord de la Comissió Paritària del Conveni Col·lectiu Interprovincial d'FGV. [2020/2030]  
Vista l'acta de l'Acord subscrit el dia 21 de novembre de 2019, signada per la comissió paritària, i de conformitat amb el que es disposa en l'article 90, apartats 2 i 3 del Reial decret legislatiu 2/2015, de 23 d'octubre, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i els articles 3 i 4 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, i en el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió negociadora, i depòsit del text del Conveni.   
  
Segon  
Disposar la seua publicació en el Diari Oficial de la Generalitat Valenciana.  
  
València, 11 de desembre de 2019. - El subdirector general de Relacions Laborals: José Ignacio Martínez Estevan.  
  
  
COMISSIÓ INTERPRETATIVA XIII CONVENI COL·LECTIU INTERPROVINCIAL D'FGV  
  
Acta de constitució i primera reunió  
  
ASSISTENTS  
Per la Representació de la Direcció (RD)  
Amparo Pardo Tejedor  
Virginia Castillo Martínez  
Mar Navarro Tomás  
Antonio Blanco Ballester  
Salvador Miras Hernández  
  
Per la Representació Sindical (RS)  
UGT  
Mª Encarnación Ballesteros Lucas  
Ramón Doménech Pastor  
Santiago Pérez Ainsa  
Antonio Soler Gil  
  
CCOO  
Juan B. Boscá Monzó  
Victoria Pastor Payá  
Rosa Bailó Fernández  
Vicente Wizner Belmar  
  
SIF  
César Sánchez Salvador  
Javier Abad García  
Rosa Zammit-Chico de Guzmán  
  
SCF  
Mª Ángeles Pérez Villar  
  
  
SF-IV  
Carlos Sales Gómez  
Arturo Rocher Escamilla  
  
A València, a les 11.00 h del dia 21 de novembre de 2019, es reuneixen les parts citades al marge, a fi de constituir i realitzar la primera reunió de la comissió interpretativa del XIII Conveni col·lectiu interprovincial, de conformitat amb les estipulacions contingudes en la clàusula 6a d'aquest. La representació de la direcció manifesta que com a vocals representants en aquesta comissió actuaran les següents persones:  
  
Juan Andrés Sánchez Jordán, Amparo Pardo Teixidor, Vicente Ferrándis Pérez, Vicente Alcaide Duval, Virginia Castillo Martínez, Mar Navarro Tomás, Antonio Blanco Ballester i Salvador Miras Hernández.  
La Representació Sindical indica que, per part seua, actuaran les següents persones com a vocals: Santiago Pérez Ainsa (UGT Alacant), Antonio Soler Gil (UGT València), Mª Ángeles Pérez Villar (SCF), Juan B. Boscá Monzó (CCOO València), David Blázquez Álvarez (CCOO Alacant), Rosa Zammit-Chico de Guzmán (SIF Alacant), César Sánchez Salvador (SIF València) i Carlos Sales Gómez (SF-IV València).  
  
  
S'acorda que les labors de secretaria correspondran a la representació de la direcció. S'acorda, així mateix, que les parts podran designar, expressament i prèviament, suplents quan els titulars no puguen assistir a les reunions que se celebren. Igualment, s'estableix que les parts podran assistir acompanyades d'assessors.  
Constituïda la present comissió interpretativa, s'aborda la primera reunió.  
Totes dues parts convenen a tractar en aquesta la solució dels errors corregibles tal com es va acordar en la reunió de 23 d'octubre de 2019, i es va remetre aquesta acta a la Direcció General de Treball i Benestar Laboral a fi que siga publicada, registrada i depositada al costat del text del XIII Conveni col·lectiu interprovincial.  
Primera. Respecte a la terminologia no sexista, una vegada revisat el conveni, s'acompanyen signades taules salarials actualitzades amb el 0,25 després de la publicació d'aquest, en les quals es corregeix el nom dels grups professionals utilitzant un llenguatge inclusiu. Aquestes taules se signen sense perjudici de poder corregir qualsevol error o omissió que poguera detectar-se.  
Segona. Referent a la clàusula 17a del conveni, quant a les situacions d'IT coincidents amb les dates determinades per al gaudi de les vacances, i en particular, quant a l'assenyalament de les vacances en cas de falta d'acord entre la direcció i la persona afectada, les parts interpreten que el punt 2, en cas de no produir-se l'acord, s'assignaran els nous dies de gaudi dins dels sis mesos següents a la data d'alta del treballador/a, preavisant a aquest/a amb una antelació mínima de 30 dies naturals a l'inici d'aquesta, com diu el text convencional, però que tot això ho és sense perjudici de les accions judicials que sobre aquest tema puga entaular la persona treballadora afectada per aquesta decisió. És a dir, que d'aquest paràgraf ha d'entendre's que això no impedirà a la persona afectada accionar contra la decisió de la Prefectura, de no estar conforme amb aquesta assignació unilateral en cas de desacord, respectant-se així el que s'estableix en l'article 38 de l'Estatut dels Treballadors.  
Tercera. Quant a la clàusula 22, relativa a les excedències, i en concret a l'esment que es fa en el punt b) respecte a l'excedència per violència de gènere, de la lectura de la resta de supòsits on no es limita el dret a l'excedència a la condició de persona treballadora temporal o fixa, es pot deduir que és un error la inclusió del terme ?fixa- en l'apartat referent a l'excedència de les treballadores víctimes d'aqueixa mena de violència. És per això que les parts interpreten que d'aquest paràgraf ha d'entendre's eliminada la paraula ?fixa?.  
  
I sense més assumptes a tractar, s'alça la sessió a les 12.00 h del dia de la data.  
  
La representació de la direcció La representació sindical  
 UGT SIF  
  
 CCOO SCF SF\_IV